આટલું થયા પછી એ સીરિઝ ખતરામાં આવી ગઈ. બીસીસીઆઈએ એક શરત મૂકી કે જો આ સીરીઝ આગળ વધારવી હોય તો ત્રીજી મેચમાં રેફરી તરીકે મીઈક ડેનિસ ને રાખવો નહિ. નહિતર ભારતીય ટીમ ત્રીજી મેચ રમવા મેદાનમાં ઉતરશે નહિ. જોકે આઈસીસીએ આ વાત માની નહિ. પણ જો આ મેચ કેન્સલ થાય તો તેનાથી સાઉથ આફ્રિકાના ક્રિકેટ બોર્ડને ખૂબ નુકશાન જાય તેવું હતું એટલે આ મેચ રમાઈ તો ખરી પણ એક અનઓફિસિયલ મેચ તરીકે. અને આ મેચમાં જે ખેલાડીઓ પર પ્રતિબંધ લાગ્યો હતો તે રમ્યા ન હતા અને પોતાના પર લાગેલો એક મેચનો પ્રતિબંધ એ મેચ ન રમી પૂરો કર્યો હતો.